Al-Xonaqoh as-Salohiyya masjidi. Al-Xonaqoh as-Salohiyya masjidi () — Quddusning Eski shahar nasroniylar kvartalida, Muqaddas qabr cherkovining shimolida joylashgan masjid. Uni vaqf qilgan Salohiddin al-Ayyubiy sharafiga nomlangan. Nomidan koʻrinib turibdiki, majmua dastlab "xonaqoh" boʻlib, soʻfiylik tarafdorlari, jumladan, darvishlar yigʻilish joyi boʻlgan. Majmua bugungi kunda masjid bilan bir qatorda maktab, jamoat xonasi, harbiy ofitserlar uchun xonalar, yoʻlovchilar uchun tamaddixonlar, qoʻriqchilar uchun kichik xonalarni oʻz ichiga oladi. Tarixi. Bino Quddus Lotin Patriarxining sobiq saroyida joylashgan. 1187-yilda salibchilar Quddusni Salohuddinga taslim qilgandan soʻng, u () aylantirilgan. Minora 1417-yilda, Mamluklar davrida qurilgan. Minora Muqaddas qabr cherkovining narigi tomonida joylashgan Umar masjidi bilan deyarli bir xil. Shubhasiz, ikkita minora juft qilib yaratilgan; ikki minorani bogʻlovchi chiziq cherkov ichidagi Iso qabri eshigini kesib oʻtadi va minoralar oʻsha eshikdan teng masofada joylashgan boʻlib, har xil yer sathlaridan boshlanganiga qaramay, tepalari aynan bir xil balandlikda joylashgan.